**Құдай қайда?**

***«Мен көктегі Әкемнен сендермен мәңгі бірге болатын Қамқоршыны жіберуін өтінемін, Мен сендерді жетімсіретпей, өздеріңе қайтып келемін.»***

***(Жохан 14:16,18)***

Жаңалықтарды бар болғаны бес минут тыңдаңызшы, сіз соғыстар, жер сілкіністері, ашаршылық, неше түрлі аурулар және қуғын-сүргіндер туралы еститін боласыз. Сондай кезде сіз: «Құдай қайда?» деп сұрауыңыз мүмкін.

Қайғы-қасіреттің арасынан Құдайды іздеу – бұл ғасырлар бойы болып жатқан күрес. Бірақ, Иса әлемде мұның бәрі болатынын алдын ала білді. Ол қайтып оралғанға дейін біздің әлемде болатын нәрселерді сипаттап берген еді: «Сендер жақын маңдағы шайқастар мен алысырақтағы соғыс жаңалықтары туралы еститін боласыңдар. Сонда абайлаңдар, зәрелерің ұшпасын. Олар болуға тиісті, бірақ заманның ақыры әлі де бұл емес. 7Себебі ұлт ұлтқа қарсы, мемлекет мемлекетке қарсы аттанып, түрлі жерлерде ашаршылық (пен індеттер) және жер сілкіністер болады.» (Матай 24:6-7).

Сондай-ақ ол Өзінің Соңынан ерушілерге қандай қатты қуғын-сүргінге ұшырайтынын түсіндіріп, былай деді: «Күнәкар дүние сендерді жек көрсе, оның сендерден бұрын Мені жек көргенін біліңдер. 19Егер де осы дүниелік болсаңдар, ол сендерді өз адамдары ретінде жақсы көрер еді. Бірақ осы дүниелік емессіңдер, керісінше, Мен сендерді күнәкар дүниенің ішінен таңдап, айырып алдым. Сондықтан да ол сендерді жек көреді.» (Жохан 15:18-19).

Жаһандық дағдарыс бізді сенім дағдарысына әкелмеуі керек. Бұл жағдайлар не үшін болып жатқаны туралы алаңдап, Құдай бізді тастап кетті деп ойлаудың қажеті жоқ. Өйткені Киелі кітапта Ол: «Мен сендерді жетімсіретпей, өздеріңе қайтып келемін» (Жохан 14:18), - деп уәде берді және Ол шынымен солай істеді, өйткені бізді жұбату, нығайту және үйрету үшін Киелі Рухын жіберді. Құдай Рухы арқылы біз тіпті осындай бұзылған дүниеде де табанды сеніммен өмір сүре аламыз,.

Оның қайтып келетін уақыты жақындап қалды, және біз Оны үлкен үмітпен күте аламыз!